31985R1365
L 139/20
JURNALUL OFÍCIAL AL UNIUNII EUROPENE
REGULAMENTUL (CEE) NR. 1365/85 AL COMISIEI
din 24 mai 1985
de modificare a Regulamentelor (CEE) nr. 2191/81 și (CEE) nr. 2192/81 privind valoarea ajutorului pentru unt
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (1), modificat ultima dată de Regulamentul (CEE) nr. 1298/85 (2), în special articolul 12 alineatul (3),
întrucât Regulamentul (CEE) nr. 2191/81 (3) al Comisiei și Regulamentul (CEE) nr. 2192/81 (4) al Comisiei, modificate ultima dată de Regulamentul (CEE) nr. 1375/84 (5), stabilesc nivelul ajutorului pentru consumul de unt de către instituțiile și colectivitățile fără scop lucrativ și de către armată și unitățile similare; întrucât, ținând seama de evoluția situației pieței, se impune adaptarea valorii acestor ajutoare;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și a produselor lactate,
ADOPTĂ PREZENTUL REGULAMENT:
Articolul 1
În articolul 2 alineatul (1) din Regulamentul (CEE) nr. 2191/81 și în articolul 2 alineatul (1) din Regulamentul (CEE) nr. 2192/81, suma de „157 ECU” se înlocuiește de fiecare dată cu suma de „150,5 ECU”.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 iunie 1985.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 mai 1985.